આશ્રમમાં જોડાયા પછી થોડા જ દિવસોમાં શ્રીધરે તેમની કુશાગ્ર બુદ્ધિનો ખૂબ જ મોટા પાયે પરિચય આપ્યો. તેમણે પ્રવચનો કર્યાં, સામયિકો માટે લેખો લખ્યા અને આશ્રમમાં આવનાર જિજ્ઞાસુઓને આધ્યાત્મિક ઉપદેશો આપ્યા. ઈ.સ. ૧૯૪૮માં જ્યારે ‘યોગ વેદાંત ફોરેસ્ટ યુનિવર્સિટી’ (હવે યોગ વેદાંત ફોરેસ્ટ અકાદમી)ની સ્થાપના કરવામાં આવી ત્યારે શ્રી ગુરુદેવે તેમને તેના ઉપકુલપતિ અને રાજયોગના પ્રાધ્યાપક તરીકે નિમણૂક કરીને તેમનું યોગ્ય સન્માન કર્યંુ. પહેલા જ વર્ષમાં તેમણે મહર્ષિ પતંજલિનાં યોગ-સૂત્રોની વિસ્તૃત વ્યાખ્યા કરીને જિજ્ઞાસુઓને યોગના માર્ગની ઉચિત પ્રેરણા આપી.